title: "Ekwatoriaal-Guinea"
text: "Ekwatoriaal-Guinea [\u025bkvato\u02c8ri\u032fa:l gi\u02c8ne:a], amtelk Republiik Ekwatoriaal-Guinea (\u00fc\u00fcb Spoonsk: Guinea Ecuatorial an Rep\u00fablica de Guinea Ecuatorial, \u00fc\u00fcb Fraans\u00f6\u00f6sk: Guin\u00e9e \u00e9quatoriale an R\u00e9publique de Guin\u00e9e \u00e9quatoriale, \u00fc\u00fcb Portugiisk: Guin\u00e9 Equatorial an Rep\u00fablica da Guin\u00e9 Equatorial) as en stoot uun a maden faan Aafrika. Uun a nuurd faan\u2019t festlun faan\u2019t stoot lei Kameruun, uun a s\u00fc\u00fcd an uast Gabuun an uun a waast det Golf faan Guinea. Ian faan a eilunen faan\u2019t lun, Annob\u00f3n, leit 156 km tu a suud faan a Ekwaator, man d\u00f6n \u00f6ler eilunen leien tu a nuurd diarfaan. At lun hee 1.222.442 lidj (2015). At hoodsteed as Malabo.\n\nGeografii\n\nGeograafisk Laag \nEkwatoriaal-Guinea leit twesken 03\u00b0 47' an 01\u00b0 28' (faan a nuurd tu a s\u00fc\u00fcd) an 5\u00b0 37' an 11\u00b0 20' (faan a waast tu a uast). At lun as tretanjsis letjer \u00fc\u00fcs Tjiisklun. At lun hee en festlun, R\u00edo Muni, tau grat eilunen, Bioko an Annob\u00f3n, an f\u00f6l letjer eilunen.\n\nAt lun dialt \u00fc\u00fcb at festlun grensen m\u00e4 tau lunen. Det lingst grens (345 km) faan Ekwatoriaal-Guinea wurd m\u00e4 Gabuun an det kurtst (183 km) m\u00e4 Kameruun diald.\n\nLunskap\n\nBerger\nBerger uun Ekwatoriaal-Guinea san: de Pico Basil\u00e9 Berig (3011 m; hi leit \u00fc\u00fcb det Bioko Eilun), de Pico Bia\u00f3 Berig (2009 m), de Pico Quioveo Berig (598 m), de Pico Lago Berig (525 m), de Pico Do Fogo Berig (435 m) an de Quepuchin Berig (228 m).\n\nIndialing faan Ferwalting \nEkwatoriaal-Guinea hee s\u00f6\u00f6wen prowinsen.\n\nBef\u00f6lkring\n\nSpriiken \nD\u00f6n amtelk spriiken faan Ekwatoriaal-Guinea san Spoonsk, Fraans\u00f6\u00f6sk an Portugiisk.\n\nBiljing\nAt lun hee bluat ian huuchskuul: det Natschunaal Uniwersiteet faan Ekwatoriaal-Guinea.\n\nS\u00fcnjhaid\nW\u00fcfen raage uun't madel en \u00e4\u00e4ler faan 59,6 juaren, an maaner ian faan 57,4 juaren.\n\nHistoore\nAt lun wiar en spoons kolonii, wat 1968 suwereen wurd.\n\nA f\u00f6\u00f6rmaaner faan't regiaring sant suwereniteet san:\n Francisco Mac\u00edas Nguema (1968\u20131979)\n Teodoro Obiang Nguema Mbasogo\t(1979-)\n\nPolitiik \nEkwatoriaal-Guinea as en republiik. A president faan't lun sant 1979 as Teodoro Obiang Nguema Mbasogo.\n\nB\u00fctjenpolitiik \nEkwatoriaal-Guinea as sant 12. Nofember 1968 lasmoot faan d\u00f6n Feriand Natschuunen an sant 12. Oktuuber 1968 faan det Aafrikoons Unioon. At lun as uk lasmoot faan at Gemianskap faan a Lunen faan det Portugiisk Spriik.\n\nWiartskap\nAt weering faan't lun as de madelaafrikoons CFA-Franc, wat faan det Madelaafrikoons Sentraalbeenk \u00fctjbroocht wurt.\n\nFutnuuten an Kwelen"